“เงินบาท” วันนี้เปิดตลาด 34.46 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.46 บ. แข็งค่าจากปิดตลาดเมื่อวันศุกร์ 34.61 บ. ชี้กรอบเคลื่อนไหว 34.25-34.65 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 34.65 บาท/ดอลลาร์
“เงินบาท” วันนี้เปิดตลาด 34.46 บ. แข็งค่าจากปิดตลาดเมื่อวันศุกร์ 34.61 บ. ชี้กรอบเคลื่อนไหว 34.25-34.65 บ./ดอลลาร์
20 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(20 ก.พ.66) เปิดตลาด 34.46 บาท/ดอลลาร์ แข็งค่าเมื่อเทียบกับราคาปิดตลาดเมื่อวันศุกร์ที่ระดับ 34.61 บาท/ดอลลาร์
โดยเมื่อสัปดาห์ก่อน เงินบาทอ่อนค่าอย่างรวดเร็ว หลังมีปัจจัยลบเพิ่มเติมจากตัวเลขจีดีพีไตรมาส 4/65 ของไทยที่ขยายตัวเพียง 1.4% YoY ซึ่งต่ำกว่าคาดการ สวนทางเงินดอลลาร์ฯ ที่มีปัจจัยบวกจากข้อมูลเศรษฐกิจต่อเนื่องอาทิ การเพิ่มขึ้นของดัชนีราคาผู้ผลิต PPI และตัวเลขค้าปลีก Retail sale ที่ปรับเพิ่ม เพิ่มโอกาสการปรับเพิ่มดอกเบี้ยต่อเนื่องของเฟดเพื่อจัดการเงินเฟ้อให้อยู่ในกรอบเป้าหมาย
อย่างไรก็ตาม ตัวเลขความเชื่อมั่นของผู้บริโภคไทยปรับตัวดีขึ้นจากมาตรการกระตุ้นเศรษฐกิจของภาครัฐ และภาคการท่องเที่ยวที่ดีขึ้น ประกอบกับการคาดการ์ณว่าส่งออกไทยน่าจะดีขึ้นในไตรมาสที่ 2 ทำให้ค่าเงินบาทแข็งค่ากลับมาเล็กน้อย
สำหรับปัจจัยที่ตลาดยังเฝ้ามอง คือตัวเลขเศรษฐกิจสหรัฐฯ ที่สำคัญ ได้แก่ ยอดการขายบ้าน และอัตราเงินเฟ้อที่วัดจากดัชนี PCE/Core PCE Price Index เดือนม.ค. ดัชนีความเชื่อมั่นและตัวเลขคาดการณ์เงินเฟ้อ รวมถึงบันทึกการประชุมเฟดเมื่อวันที่ 31 ม.ค.-1 ก.พ.66
โดยมองกรอบค่าเงินบาทวันนี้ เคลื่อนไหวช่วง 34.25 – 34.65 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง  และผู้ส่งออกขายเงินตราต่างประเทศที่ระดับเหนือ 34.65 บาท/ดอลลาร์